gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl en gl gl gl gl gl gl gl gl gl gl gl gl gl en gl gl gl gl gl pt gl gl gl gl gl pt gl gl gl gl pt fr en gl ceb en gl ca gl gl gl gl gl en pt ca gl gl
Pesar no mundo da cultura pola morte da poeta portuguesa Ana Luísa Amaral - G24
Galardoada co Raíña Sofía de Poesía Iberoamericana vai ser homenaxeada na feira do libro do Porto
A poeta lisboeta Ana Luísa Amaral, unha das voces máis destacadas do xénero na actualidade en Portugal, faleceu o venres aos 66 anos como consecuencia dunha prolongada enfermidade.
Amaral foi investigadora e profesora de literatura angloamericana da Facultade de Letras da Universidade de Porto Centro, pero xa estaba xubilada. Tamén se dedicou á tradución.
Viviu a maior parte da súa vida no norte de Portugal e publicou máis dunha vintena de libros de poesía, teatro, novela, literatura infantil e ensaio. Figura clave no movemento e nos estudos feministas, coautora do primeiro Dicionário de Crítica Feminista e a edición comentada do clásico contemporáneo Novas cartas portuguesas.
Escribiu obras poéticas traducidas a diversas linguas, entre elas o castelán, como Escuro, Ara, O olhar diagonal das coisas.
En maio de 2021 Patrimonio Nacional e a Universidade de Salamanca concedéronlle o XXX Premio Raíña Sofía de Poesía Iberoamericana. Recibiu moitos outros galardóns como o da Asociación de Escritores Portugueses de 2008, o Premio Giuseppe Acerbi de Italia e o Literario Casino da Póvoa, os dous en 2007 e o Premio Leteo en 2020.
En abril a Asociación de Escritoras e Escritores en Língua Galega (AELG) nomeouna escritora Galega Universal. A feira do libro do Porto a finais de mes homenaxeará a súa obra e figura.
En 2020 lanzou What´s in a Name, o mellor libro de poesía para os libreiros madrileños. Amaral traduciu a Shakespeare e Emily Dickinson, sobre a que realizou a súa tese de doutoramento.
Carlos Casares e Camilo José Cela, recordo dunha amizade tras vinte anos de ausencia
Arrinca a xira galega da mostra que reivindica a figura do galeguista Xosé Velo
Xosé Carlos Caneiro presenta a súa última novela, 'Paraíso'
Localizan o primeiro manuscrito orixinal de Cela, un poemario de 1936
Contido con Xeográficas Mundo .
Recrúa a tensión en Corea: Seúl e Washington responden a Pionyang con mísiles
A UE anuncia novas sancións a Rusia, co compromiso de topar o seu petróleo
Bruxelas cede e proporá limitar o prezo do gas malia a oposición de Alemaña
Musk anuncia que retoma a compra de Twitter
Síguenos en redes sociais
Aviso legal e Política de Privacidade